7.razred

 Informatika – redovni, 4.5. 2020.(ponedjeljak) i 7.5.2020.(četvrtak)

Silvana Smoljan, e-mail (osscerin@gmail.com)

Nastavna cjelina: Izrada prezentacije

Nastavna jedinica: Uređivanje prezentacije

Pogledajte prezentaciju u prilogu, a zatim prepišite u bilježnicu:

**Uređivanje prezentacije**

* **Prikazi slajdova** – Normalno, Alat za sortiranje slajdova, Stranica s napomenama, Prikaz za čitanje
* **Premještanje slajdova** – lijevim klikom miša označeni slajd odvučemo na mjesto označeno crtom između slajdova
* **Ispis prezentacije** – nudi mogućnost ispisa slajdova, brošura, stranica bilježaka

Savjeti za izradu prezentacija

Kvalitetnom prezentacijom možemo poboljšati svako predavanje, ali ga isto tako možemo pokvariti loše napravljenom prezentacijom.

Uvijek imajte na umu da ste u svakom nastupu vi središte prezentacije. Power Point će samo nadopuniti vaše izlaganje i učiniti ga zanimljivijim.

Prije nego što sjednete za računalo i otvorite Power Point prezentaciju zamislite da su slušatelji izgubili koncentraciju zbog vaše preduge prezentacije pa, kako bi slušatelji sa zanimanjem pratili prezentaciju, razmislite što im želite reći i napravite prezentaciju kratku i jezgrovitu.

Kod izrade prezentacija moramo voditi računa o više elemenata:

* Smanjiti broj slajdova
* U prezentaciju se stavljaju natuknice – ne stavljaju se preveliki tekstovi jer to ostavlja dojam da čitamo sa slajdova i daje pogrešnu sliku o onome tko prezentira (kao da se nije pripremio)
* Dugačke rečenice su dosadne i nisu zanimljive onome kome su namijenjene (učenici na puno teksta gube koncentraciju te nisu zainteresirani slušati)
* Ne dodavati previše teksta i slika na jedan slajd (najbolje samo par natuknica)
* Važno je odabrati kontrastne boje pozadine i slova (tako da se učenici ne naprežu da bi neki tekst mogli sa slajda pročitati)
* Dizajn pozadine treba biti jednostavan-nenametljiv (obično se ne koristi tekst preko slika)
* Također je važna veličina slova – ne bi trebala biti manja od 24 pt, obično se koristi 32pt (učenicima omogućiti da vide čitati iz daljine).
* Umetanje slika i video isječaka je poželjno jer je prezentacija puno zanimljivija, no ne treba biti previše
* Na kraju treba provjeriti pravopis

Zadatak: pokrenite MS PowerPoint i napravite prezentaciju Omiljeni crtići.ppt. Omiljeni crtići vaših roditelja iz djetinjstva, minimum 9 slajdova, više od 5 slike, koristiti različito pismo, animacije, dizajn, efekti,...

Na zadnjem slajdu napiši svoje ime i pošalji prezentaciju na mail.

Napomena: *učenici koji ne mogu odrađivati vježbe, po dogovoru mogu sastaviti pitanja i odgovore na teme iz ovih lekcija - informatika izb i redovni i poslati na tel 063/455-730 viber/whatsapp.*